Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 411/12/8803	Košice II, 12.9.2012
EEČ : 2-64-287-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX, Slovensko
	povolanie: inšpekčný zámožník
a
poškodeným:
1.	XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 691,80 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: XXXXX  
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: inšpekčný zámožník
realizované policajtom Odd.výkonu služby DI OR PZ XXXXX pod spisovou značkou XXXXX
	V trestnej veci vedenej proti obvinenému  XXXXX pre prečin ublíženia na zdraví podľa § 158  Trestného zákona ktorého sa dopustil na tom skutkovom základe, že

	- v čase o 18,00 hod. dňa 20.04.2012 v Košiciach na ul. XXXXX viedol osobné motorové vozidlo zn. XXXXX EČV XXXXX od ul. XXXXX k ul. XXXXX pričom pri odbočovaní nedal prednosť protiidúcemu cyklistovi XXXXX, ktorý premával na horskom bicykli po ul. XXXXX od ul. XXXXX k ul. XXXXX, spôsobil dopravnú nehodu, pri ktorej XXXXX utrpel ľahkú ujmu na zdraví a to  hlbokú tržnú ranu na pravom kolene siahajúcu do kolennej výchlipky, povrchové tržné ranky na ľavom predlaktí, pomliaždenie ťažšieho stupňa ľavého i pravého kolenného kĺbu, pomliaždenie ťažšieho stupňa oboch členkových kĺbov a pomliaždenie ťažšieho stupňa pravého predkolenia, s dobou liečenia a práceneschopnosti 5 týždňov.

Odôvodnenie: 
	Uznesením povereného príslušníka Okresného riaditeľstva PZ, ODI - ODN  XXXXX,  sp.  zn. ORP-XXXXX zo dňa 30.04.2012 bolo podľa 
§  206 ods.1 Tr. poriadku vznesené obvinenie XXXXX pre prečin ublíženia na zdraví podľa § 158 Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinený a poškodený vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je trestne stíhaný, pričom svoje konanie oľutoval. Pokiaľ ide o náhradu  škody, dňa 07.09.2012 poškodenému uhradil bankovým prevodný príkazom sumu 1.000 € a suma 691,80 €, ktorú poškodený ďalej požaduje, bude poškodenému uhradená zo zákonnej poistenia motorového vozidla obvineného z poisťovne XXXXX Bratislava, ktorej oznámil škodovú udalosť.

	Obvinený  zložil na účet Okresnej prokuratúry XXXXX XXXXX finančnú čiastku vo výške 200,- Eur,  z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech XXXXX číslo účtu XXXXX

Účastníci dohody zhodne vyhlásili, že zmier uzavreli slobodne, vážne, zrozumiteľne a určito.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný,  považujem takýto spôsob rozhodnutia za dostačujúci z hľadiska naplnenia účelu Tr. zákona a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor